CELEX: 32019R0147
Language: sl
Date: 2019-01-30 00:00:00
Title: Izvedbena uredba Komisije (EU) 2019/147 z dne 30. januarja 2019 o odobritvi aktivne snovi Beauveria bassiana, sev PPRI 5339, v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet in spremembi Priloge k Izvedbeni uredbi Komisije (EU) št. 540/2011 (Besedilo velja za EGP.)

31.1.2019   
               
               
                  SL
               
               
                  Uradni list Evropske unije
               
               
                  L 27/14
               
            
         IZVEDBENA UREDBA KOMISIJE (EU) 2019/147
         z dne 30. januarja 2019
         o odobritvi aktivne snovi Beauveria bassiana, sev PPRI 5339, v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet in spremembi Priloge k Izvedbeni uredbi Komisije (EU) št. 540/2011
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2) Uredbe,
         ob upoštevanju naslednjega:
         
                     (1)
                  
                  
                     V skladu s členom 7(1) Uredbe (ES) št. 1107/2009 je Nizozemska 1. oktobra 2014 prejela zahtevek družbe BASF Corporation za odobritev aktivne snovi Beauveria bassiana, sev PPRI 5339.
                  
               
                     (2)
                  
                  
                     V skladu s členom 9(3) Uredbe (ES) št. 1107/2009 je Nizozemska kot država članica poročevalka 2. junija 2015 obvestila vlagatelja, druge države članice, Komisijo in Evropsko agencijo za varnost hrane (v nadaljnjem besedilu: Agencija) o dopustnosti zahtevka.
                  
               
                     (3)
                  
                  
                     Država članica poročevalka je 22. decembra 2016 Komisiji predložila osnutek poročila o oceni, pri čemer je en izvod poslala Agenciji, v katerem je ocenila, ali se za navedeno aktivno snov lahko pričakuje, da bo izpolnjevala merila za odobritev iz člena 4 Uredbe (ES) št. 1107/2009.
                  
               
                     (4)
                  
                  
                     Agencija je izpolnila določbe člena 12(1) Uredbe (ES) št. 1107/2009. V skladu s členom 12(3) Uredbe (ES) št. 1107/2009 je zahtevala, da vlagatelj predloži dodatne informacije državam članicam, Komisiji in Agenciji. Država članica poročevalka je novembra 2017 Agenciji predložila oceno dodatnih informacij v obliki posodobljenega osnutka poročila o oceni.
                  
               
                     (5)
                  
                  
                     Agencija je 12. marca 2018 vlagatelju, državam članicam in Komisiji poslala svoj sklep (2) o tem, ali se za aktivno snovi Beauveria bassiana, sev PPRI 5339, lahko pričakuje, da bo izpolnjevala merila za odobritev iz člena 4 Uredbe (ES) št. 1107/2009. Agencija je svoj sklep dala na voljo javnosti.
                  
               
                     (6)
                  
                  
                     Komisija je 24. oktobra 2018 Stalnemu odboru za rastline, živali, hrano in krmo predložila osnutek poročila o pregledu Beauveria bassiana, sev PPRI 5339, in osnutek uredbe o odobritvi Beauveria bassiana, sev PPRI 5339.
                  
               
                     (7)
                  
                  
                     V zvezi z eno ali več reprezentativnimi rabami vsaj enega fitofarmacevtskega sredstva, ki vsebuje aktivno snov, zlasti v zvezi z rabami, ki so bile proučene in podrobno navedene v poročilu o pregledu, je bilo ugotovljeno, da so merila za odobritev iz člena 4 Uredbe (ES) št. 1107/2009 izpolnjena.
                  
               
                     (8)
                  
                  
                     Zato je primerno, da se Beauveria bassiana, sev PPRI 5339, odobri.
                  
               
                     (9)
                  
                  
                     V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj pa je treba vključiti nekatere pogoje. Zlasti je primerno vključiti ukrepe za zmanjšanje tveganja, kjer je primerno.
                  
               
                     (10)
                  
                  
                     V skladu s členom 13(4) Uredbe (ES) št. 1107/2009 bi bilo treba ustrezno spremeniti Prilogo k Izvedbeni uredbi Komisije (EU) št. 540/2011 (3).
                  
               
                     (11)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Odobritev aktivne snovi
            Aktivna snov Beauveria bassiana, sev PPRI 5339, kot je opredeljena v Prilogi I, se odobri pod pogoji iz navedene priloge.
         
         
            Člen 2
            Spremembe Izvedbene uredbe (EU) št. 540/2011
            Priloga k Izvedbeni uredbi (EU) št. 540/2011 se spremeni v skladu s Prilogo II k tej uredbi.
         
         
            Člen 3
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 30. januarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 309, 24.11.2009, str. 1.
         
            (2)  EFSA (Evropska agencija za varnost hrane), 2018. Conclusion on the peer review of the pesticide risk assessment of the active substance Beauveria bassiana sev PPRI 5339 (Sklep o strokovnem pregledu ocene tveganja za pesticide z aktivno snovjo Beauveria bassiana sev PPRI 5339). EFSA Journal 2018;16(4):5230, 18 str. doi:10.2903/j.efsa.2018.5230.
         
            (3)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
      
      
         
            PRILOGA I
            
                        Splošno ime, identifikacijska številka
                     
                     
                        Ime po IUPAC
                     
                     
                        Čistost (1)
                        
                     
                     
                        Uveljavitev
                     
                     
                        Veljavnost registracije
                     
                     
                        Posebne določbe
                     
                  
                        
                           Beauveria bassiana, sev PPRI 5339
                        Pristopna številka v zbirki kmetijskih raziskovalnih kultur (NRRL) mednarodnega dopozitarja: NRRL 50757
                     
                     
                        ni relevantno
                     
                     
                        Najvišja vsebnost beauvericina: 0,5 mg/kg
                     
                     
                        20. februar 2019
                     
                     
                        20. februar 2029
                     
                     
                        Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu Beauveria bassiana, sev PPRI 5339, ter zlasti dodatka I in II k poročilu.
                        V tej celoviti oceni morajo biti države članice zlasti pozorne na:
                        
                                    —
                                 
                                 
                                    stopnjo vsebnosti metabolita beauvericin v študiji o roku uporabnosti po skladiščenju formulacij, ki vsebujejo Beauveria bassiana, sev PPRI 5339,
                                 
                              
                                    —
                                 
                                 
                                    vplive na opraševalce, uvedene v rastlinjake po izpostavljenosti formulacijam, ki se razlikujejo od formulacije, predstavljene v tej odobritvi,
                                 
                              
                                    —
                                 
                                 
                                    zaščito izvajalcev in delavcev ob upoštevanju, da B. bassiana, sev PPRI 5339, tako kot vsi mikroorganizmi, lahko povzroča preobčutljivost.
                                 
                              Skladnost s strogim vzdrževanjem okoljskih razmer in analizo nadzora kakovosti med proizvodnim postopkom, da se izpolnijo omejitve glede mikrobiološke kontaminacije iz delovnega dokumenta SANCO/12116/2012 (2).
                        Pogoji uporabe po potrebi vključujejo ukrepe za zmanjšanje tveganja.
                     
                  
               (1)  Več podrobnosti o aktivni snovi in njenih lastnostih je v poročilu o pregledu.
            
               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.
         
      
      
         
            PRILOGA II
            V delu B Priloge k Izvedbeni uredbi (EU) št. 540/2011 se doda naslednji vnos:
            
               
                           „131
                        
                        
                           
                              Beauveria bassiana, sev PPRI 5339
                           Pristopna številka v zbirki kmetijskih raziskovalnih kultur (NRRL) mednarodnega dopozitarja: NRRL 50757
                        
                        
                           Ni relevantno.
                        
                        
                           Najvišja vsebnost beauvericina: 0,5 mg/kg
                        
                        
                           20. februar 2019
                        
                        
                           20. februar 2029
                        
                        
                           Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu Beauveria bassiana, sev PPRI5339, ter zlasti dodatka I in II k poročilu.
                           V tej celoviti oceni morajo biti države članice zlasti pozorne na:
                           
                                       —
                                    
                                    
                                       stopnjo vsebnosti metabolita beauvericin v študiji o roku uporabnosti po skladiščenju formulacij, ki vsebujejo Beauveria bassiana, sev PPRI 5339,
                                    
                                 
                                       —
                                    
                                    
                                       vplive na opraševalce, uvedene v rastlinjake po izpostavljenosti formulacijam, ki se razlikujejo od formulacije, predstavljene v tej odobritvi,
                                    
                                 
                                       —
                                    
                                    
                                       zaščito izvajalcev in delavcev ob upoštevanju, da B. bassiana, sev PPRI 5339, tako kot vsi mikroorganizmi, lahko povzroča preobčutljivost.
                                    
                                 Skladnost s strogim vzdrževanjem okoljskih razmer in analizo nadzora kakovosti med proizvodnim postopkom, da se izpolnijo omejitve glede mikrobiološke kontaminacije iz delovnega dokumenta SANCO/12116/2012 (*1).
                           Pogoji uporabe po potrebi vključujejo ukrepe za zmanjšanje tveganja.
                        
                     
            
               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.“